હવે પુરુષ અને સ્ત્રીની વાત. લજ્જા ફિલ્મમાં ખુબ જ સરસ સંવાદ છે. વર્ષો જુનું રામાયણ રામલીલા સ્વરૂપે ભજવાય છે પણ સંદેશ આજનો આપવામાં આવ્યો છે. આજની સીતા (સ્ત્રી) કહે છે કે અગ્નિપરિક્ષા માત્ર સીતા (સ્ત્રી) જ શું કામ આપે ? રામ (પુરુષ) પણ તેનાથી વર્ષો સુધી દૂર હતો. પત્ની(સ્ત્રી) એ જ પવિત્રતા માટે પરિક્ષા આપવાની? ખુબ જ સરસ સંવાદ લખાયો અને પ્રસ્તુત થયો છે. તો બીજી તરફ મેરી કોમ ફિલ્મમાં તેના પતિનો સાથ સહકાર જોતા પુરુષ પર પણ માન થાય. આ આજના પુરુષની વિચારશરણીની વાત.